આજ ઘણા દિવસ પછીની મુલાકાત હતી. ઝારા એના ફેવરીટ ડાર્ક ગ્રીન ડ્રેસમાં પ્રિન્સેસ લાગતી હતી. હંમેશાની જેમ કાન અને ગાલ ઢંકાય એમ માથા પાર કાળું કપડું બાંધ્યું હતું. આજ સવારમાં જ ફૂલો પહોંચાડીને ઝારાના ફૂલોના બગીચામાં જ મળવાનો પ્લાન હતો. ઝારા અડધો કલાકથી વેઇટ કરતી હતી. રહેમાનચાચા એમના માણસો સાથે આવીને ફૂલો લઇ ગયા હતા.તળાવની પાળે બેસીબેસીને કંટાળી ગઈ ત્યાં જ એને આફતાબને દૂર થી આવતો જોયો. એમની ચાલ અને પહેરવેશ બદલાય ગયો હતો. આખો કાળો પઠાણી કુર્તો અને કાળું પેન્ટ પહર્યું હતું ઉપર હંમશા વાળી કાશ્મીરી પાઘડી ના હતી.દાઢી પણ વધારી હતી. ચાલ પરથી બાળક મટી ને એક મર્દ લાગતો હતો.